ལ་འཁོར་རྟག་ཏུ་བཞུགས་པ་ཡིན་ཀྱང༌། ཁྱད་པར་གྱི་དུས་
215

རྒྱ་ཆེན་བཀའ་མཛོད།
ནི་དཀར་ཆག་གཏེར་གཞུང་ལས། ཁྱད་པར་ལུག་ལོ་སྤྲེལ་ཟླ་བར༔ རིག་འཛིན་
ཡི་དམ་མཁའ་འགྲོའི་ཚོགས༔ ཕྱོགས་བཅུའི་གནས་ནས་འདི་རུ་བྱོན༔ ཞེས་
གསུངས་པ་ལྟར་ངེས་པས། ཤིང་ལུག་གནམ་ལོ་འདིའི་ཟླ་བ་ལྔ་པ། དྲུག་པ།
བདུན་པ་སྟེ་སྤྲེལ་ཟླ་ལུག་གསུམ་འབྱུང་བའི་སྐབས་སུ་རྩ་གསུམ་རབ་འབྱམས་
བཞུགས་པའི་གནས་ཆེན་སྤྱི་དང༌། བྱེ་བྲག་དཔལ་གྱི་ཙཱ་རི་ཏྲའི་དཀྱིལ་འཁོར་བ་
མངོན་སུམ་དུ་བྱོན་ནས་དཔའ་བོ་དཔའ་མོའི་འདུ་བ་ལ་སྤྱོད་པ་ཡིན་པས་མཐའ་
སྐོར་གཅིག་ལ་ཡིག་དྲུག་དང་བཛྲ་གུ་རུ་བཟླ་བ་སོགས་དགེ་རྩ་གང་སྒྲུབ་དུང་
ཕྱུར་བདུན། བར་སྐོར་གཅིག་ལ་དུང་ཕྱུར་གསུམ། རྩེ་སྐོར་བདུན་ལ་དུང་ཕྱུར་
གསུམ་གྱི་འགྱུར་བ་དང༌། མཐའ་སྐོར་གསུམ་ལ་ཙཱ་རི་རོང་ཆེན་བསྐོར་བ་དང་
ཁྱད་མེད་ངེས་པ་ཅན་ཡིན། གཞན་ཡང་གཏེར་གཞུང་ལས། མ་འོངས་གནས་
མཆོག་འདི་དག་ཏུ༔ གྲུབ་པའི་སྐྱེས་བུ་དུ་མ་འདུ༔ གཙུག་ལག་ཁང་དང་མཆོད་
རྟེན་འབྱུང་༔ ཞེས་ལུང་བསྟན་པའི་དཔལ་སྤུངས་ཐུབ་བསྟན་ཆོས་འཁོར་གླིང་དུ་
ནང་རྟེན་འགྲན་ཟླ་དང་བྲལ་བ་མང་དུ་བཞུགས་པ་དང༌། དཀར་ཆག་ས་སྟེང་
བྱུང་བ་ན༔ ཧེ་རུ་ཀ་ཡི་སྐུ་གསུང་ཐུགས༔ འོག་མིན་གནས་ནས་འདི་རུ་འཕོ༔
ཞེས་ལུང་བསྟན་པའི་དོན་བཞིན་ཡང་ཁྲོད་ཀུན་བཟང་བདེ་ཆེན་འོད་གསལ་གླིང་
དུ་དཔལ་ཧེ་རུ་ཀའི་སྐུ་གསུང་ཐུགས་ཀྱི་རྟེན་གཞན་གང་ལས་ཀྱང་ཁྱད་པར་འཕགས་
པ། རྗེ་བཙུན་སྒྲོལ་མ་དངོས་དང་ཁྱད་པར་མེད་པ་སྒྲོལ་སྐུ་གསུང་འབྱོན་མ་
སོགས་བཞུགས་པ་དང༌། གནས་ཀྱི་གཡས་ཕྱོགས་སུ་བཀྲ་ཤིས་དཔལ་གྱི་དེའུ།
གཡོན་ཕྱོགས་སུ་གུ་རུ་རིན་པོ་ཆེའི་སྐུ་རྗེས་གཙོ་བོར་གྱུར་པའི་འབྲེལ་ཚད་དོན་
ལྡན་གྱི་རྟེན་དང་བཀའ་རྟགས་རང་བྱོན་མཐའ་ཡས་པ་བཞུགས་པ་འདི་རྣམས་
216

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
ལ་དགེ་བའི་འབྲེལ་བ་བཞག་པའི་ཕན་ཡོན་ཀྱང་གཏེར་གཞུང་ལས། ཐུན་མོང་
ཁྱད་པར་ཐམས་ཅད་དུ༔ དད་ཅིང་མོས་པ་བརྟན་པོ་ཡིས༔ གནས་འདིར་ཕྱིན་པ་
ཙམ་གྱིས་ཀྱང་༔ ངན་སོང་དུ་ཁ་ལས་སྐྱོབ་ཅིང་༔ ཕྱི་ནང་གསང་བའི་ཚོགས་
འཁོར་གྱིས༔ བསོད་ནམས་ཡེ་ཤེས་ཚོགས་ཆེན་རྫོགས༔ ཕྱག་དང་སྐོར་
བ༌སུས་བྱེད་པ༔ ལས་ངན་སྡིག་སྒྲིབ་ཐམས་ཅད་འདག༔ གཞན་དུ་ལོ་གཅིག་
སྒྲུབ་པ་བས༔ འདི་རུ་ཐུན་གཅིག་བསྒོམས་པས་ཟབ༔ རྩེ་གཅིག་སྒྲུབ་པ་
སུས་བྱེད་ པ༔ མཆོག་ཐུན་དངོས་གྲུབ་དེ་ ཡིས་ཐོབ༔ གནས་འདིར་ མཆོད་ པ་
སུས་ བྱེད་ པ༔ ཚེ་ དང་ བསོད་ ནམས་ཐམས་ཅད་རྒྱས༔ ཞེས་དང༌ ། ། ཡང་ བྱང་
ལས། དཔལ་དེའུ་ལ་དམིགས་བསལ་དུ། མཐོང་བས་མཚམས་མེད་སྒྲིབ་དག་
ན༔ འབྲེལ་པ་ཐོབ་པ་སྨོས་ཅི་དགོས༔ ལན་གཅིག་ཚོགས་གཏོར་བགྱིས་པས་
ཀྱང་༔ སྒྲིབ་དག་གེགས་ཞི་བསོད་ནམས་འཕེལ༔ གནས་མཐིལ་མཁའ་འགྲོའི་
དོ་ར་ནཿ༔ ཌཱ་ཀི་ཀུན་ཏུ་དགྱེས་པ་ཡི༔ ཕྱི་ནང་གསང་བའི་ལོངས་སྤྱོད་པས༔ རྩ་
རླུང་ཐིག་ལེའི་འཕོ་བ་གྲོལ༔ ཞེས་སོགས་དང༌། སྐུ་རྗེས་ལ། དེ་མཐོང་རེག་དང་
དྲན་པས་ཀྱང་༔ དད་དང་དམ་ཚིག་མཆོག་ལྡན་པས༔ སྐྱེ་བ་བདུན་ནས་མི་ལྡོག་
པར༔་རྡོ་རྗེའི་ཡེ་ཤེས་འགྲུབ་འགྱུར་ན༔ དད་པས་བསྙེན་པ་སྨོས་ཅི་འཚལ༔ ཞེས་
གསུངས་ཤིང༌། གཞན་ཡང་ཕྱག་བསྐོར་མཆོད་འབུལ་མཎྜལ་ཚོགས་འཁོར་ཀླུང་
གཏའ་སོགས་ཕུལ་བའི་ཕན་ཡོན་མདོ་བྱང་ཆེན་མོ་ལས་རྒྱས་པར་གསུངས་པ་
ལྟར་ལགས་པ་དང༌། གནས་འདིའི་རྩྭ་ཤིང་གཅོད་ཅིང་བྲག་སྒྱེལ་བ། རི་འདིར་
གནས་པའི་སྲོག་ཆགས་གསོད་པ་དང༌། མནའ་སྐྱེལ་ཞིང་ཀུ་ཅོ་སྒྲོགས་པ་སོགས་
མི་དགེ་བའི་ལས་བྱས་ན་ཚེ་འདིར་བཀའ་ཆད་ཆེན་པོ་འབྱུང༌། སྡིག་པ་བྱས་པའང་
217

རྒྱ་ཆེན་བཀའ་མཛོད།
དགེ་བ་ལྟར་འགྱུར་སྟོབས་ཆེ་བས་དམྱལ་བར་འགྲོ་བ་ལ་ཐེ་ཚོམ་མེད་པས་མི་
ལུས་ཐོབ་ཅིང་བློ་དང་ལྡན་པ་རྣམས་ཀྱིས། ཨོ་རྒྱན་སངས་རྒྱས་གཉིས་པའི་བསླུ་
མེད་རྡོ་རྗེའི་གསུང་ལ་ཡིད་ཆེས་པས་དད་མོས་ཀྱིས་ཀུན་ནས་བསླངས་ཏེ་བཏང་
སྙོམས་མེད་པའི་བརྩོན་འགྲུས་དྲག་པོས་གནས་རྟེན་རྣམས་ལ་བཟང་འབྲེལ་
བཞག་ན་འདི་ཕྱིའི་དགེ་ལེགས་ཀྱི་དཔལ་ཡོན་ཡར་ཟླ་བཞིན་དུ་རྒྱས་པར་འགྱུར་
རོ། །ཞེས་དགེ་བསྐུལ་གྱི་ཡི་གེ་འཆི་མེད་བསྟན་གཉིས་གཡུ་དྲུང་གླིང་བས་གཞན་ཕན་ལྷག་བསམ་བཟང་པོས་
བྲིས་པ་དོན་དང་ལྡན་པར་གྱུར་ཅིག །དགེ་ལེགས་འཕེལ།
༈ཨོཾ་སྭ་སྟི། མཐོང་གྲོལ་ཞྭ་དམར་རིན་པོ་ཆེ་མཇལ་ཁའི་སྐབས་རྒྱུ་མཚན་ཕན་
ཡོན་མདོར་བསྡུས་གླིང་བར་སྤྲོ་ན། དེ་རིང་གི་སྐབས་སུ། འདིར་བཞུགས་པའི་
དད་མོས་ཀྱི་ཡིད༌དང༌། དགེ་བའི་བསམ་སྦྱོར་ལྡན་པ་སྤྱི་དང༌། བྱེ་བྲག་གཏོང་
ཕོད་འབྱོར་པར་ལྡན་པའི་སྦྱིན་བདག་གཙོ་བོར་གྱུར་པའི་མཆོག་དམན་བར་མ་
རྣམས་ཀྱི་སྙན་ལམ་དུ་གསོལ་བར་བྱ་བའི་སྐབས་དོན། ཆེད་དུ་བརྗོད་པའི་ཚོམ་
ལས། མཁས་གང་འཚོ་བ་འཇིག་རྟེན་ན། །དད་དང་ཤེས་རབ་བརྟེན་བྱེད་པ། །
དེ་དག་དེ་ཡི་ནོར་མཆོག་སྟེ། །དེ་བས་ནོར་གཞན་ཕལ་བར་ཟད། །ཅེས་གསུངས་
པ་ལྟར་བྱ་བ་དང་ནོར་ཐམས་ཅད་ཀྱི་མཆོག་ཏུ་གྱུར་བ། ཡོན་ཏན་ཐོས་པའི་དད་
པ་དང༌། རྒྱུ་མཚན་གོ་བའི་ཤེས་རབ་གོང་དུ་སྤེལ་བའི་སླད་དུ་སྐབས་སུ་བབས་
པའི་འབེལ་གཏམ་ཅུང་ཟད་ཞུ་ན། སྤྱིར་སངས་རྒྱས་ཐམས་ཅད་ཐབས་ལ་མཁས་
ཤིང་ཐུགས་རྗེ་ཆེན་པོ་དང་ལྡན་པ་ཡིན་པས། ཆོས་དབྱིངས་སྤྲོས་པ་དང་བྲལ་
བའི་ངང་ ལས་ ལོངས་སྤྱོད་རྫོགས་ པ་སྐུའི་རྣམ་པར་བཞེངས་ཏེ། སྐུ་དང་ཞིང༌
ཁམས་རྒྱན་དང་ལོངས་སྤྱོད། གདན་ཁྲི་དང་གཟིགས་ཚུལ་ལ་སོགས་པ་བརྡ་
218

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
དང་རྣམ་པ་རེ་རེས་ཀྱང༌། གདུལ་བྱ་བསམ་གྱིས་མི་ཁྱབ་པ་འདུལ་བར་མཛད་
པ། དེ་ལས་ཀྱང་མ་དག་པའི་ཞིང་དུ། བཟོ་སྐྱེ་མཆོག་གི་སྤྲུལ་སྐུའི་རྣམ་པར་
རོལ་པ། འགྲོ་བའི་ལུས་ངག་ཡིད་གསུམ་དང་འཚམས་པར་སྐུའི་རྣམ་འཕྲུལ།
གསུང་གི་བརྗོད་པ། ཐུགས་ཀྱི་དགོངས་སྤྱོད། ཡོན་ཏན་ཕྲིན་ལས་ཀྱི་འཆར་
ཚུལ་གཅིག་ཏུ་མ་ངེས་པ་སྣ་ཚོགས་པས་སྐྱེ་རྒུ་རྣམས་མངོན་མཐོང་དང་ངེས་
ལེགས་ཀྱི་ལམ་ལ་བཀོད། དེའང་ནམ་མཁའི་མཐའ་དང་སེམས་ཅན་གྱི་ཁམས་
ལ་ཚད་དང་མུ་མ་མཆིས་ཤིང༌། དེ་ཐམས་ཅད་ལ་སངས་རྒྱས་ཀྱི་ཞིང་ཁམས་
རྡུལ་གཅིག་གི་སྟེང་ནའང་རྡུལ་དེ་སྙེད་ཀྱི་མངོན་པར་སྣང་བ་ཐམས་ཅད་ཀྱང་
གདུལ་བྱ་འདུལ་བའི་ཐབས་ཚུལ་མཐའ་གཅིག་ཏུ་མ་ངེས་ཏེ། ཞིང་ཁམས་
འགའ་ཞིག་ ལ་ སངས་རྒྱས། བྱང་སེམས། ཉན་ཐོས། རང་རྒྱལ་ ཐམས་ཅད་
འབྱུང༌བ་དང༌། ལ་ལ་ན་དེ་དག་རེ་རེའི་རྣམ་པར་སྣང་ནས་ངག་གམ་བརྡ་ཡི་
ཆོས་སྟོན་པ་དང༌། ཞིང་ཁམས་ལ་ལ་ན་དྲང་སྲོང༌། བྲམ་ཟེ། ཚངས་དབང༌།
འཁོར་ལོས་སྒྱུར་རྒྱལ་ཙམ་གྱིས་འདུལ་བ་དང༌། ཞིང་ལ་ལ་ན་འོད་ཟེར་འཕྲོ་བ།
ལ་ལ་པདྨ་འགྱེད་འཛུམ། ལ་ལ་སྤོས་བཏུལ་བས་སེམས་ཅན་འདུལ་བ་སོགས་
མཐའ་ཡས་པ་མདོ་སྡེ་རིན་པོ་ཆེ་དག་ལས་གསུངས་ཤིང༌། བྱང་ཆུབ་སེམས་
དཔའ་སྤྱན་རས་གཟིགས་དབང་ཕྱུག་གི་ཕྲིན་ལས་ཁོ་ན་ལ་དཔེར་མཚོན་ན། སྐུའི་
བ་སྤུའི་བུ་ག་རེ་རེ་སངས་རྒྱས་ཀྱི་ཞིང་ཁམས་ཚད་དབྱིབས་བཀོད་པ་མི་འདྲ་བ་
མཐའ་ཡས་པ་སྣང་ཞིང་འདུལ་བྱེད་ཀྱང་དེ་དང་མཚུངས་པར་སྟོན་པ་དང༌། སྲིན་
མོའི་གླིང་དུ་རྟའི་རྒྱལ་པོ་བ་ལ་ཧ། འདམ་གྱི་སྲིན་བུའི་ཁྲོད་དུ་བུང་བའི་རྒྱལ་པོར་
སྤྲུལ་ནས་རང་སྐད་ཀྱིས་ཆོས་སྟོན་པ་སོགས་གང་འདུལ་གྱི་རྣམ་འཕྲུལ་ཚད་མེད་
219

རྒྱ་ཆེན་བཀའ་མཛོད།
པར་གསུངས་པས་ཤེས་ནུས་ལ། འཕགས་ཡུལ་དུའང་གྲུབ་པའི་དབང་ཕྱུག་
རྣམས་ཀྱི་བརྟུལ་ཞུགས་སྤྱོད་པའི་ཆོ་འཕྲུལ། དོ་ཧ་རྡོ་རྗེའི་གླུ་དབྱངས། དགོངས་
པའི་ཡེ་ཤེས་གཏོད་ཚུལ་མ་ངེས་པ་རེ་རེས་ཀྱང་རྣམ་པར་གྲོལ་བ་མཐའ་ཡས་པ་
བྱུང་བ་དང༌། བོད་ཡུལ་དུ་ཆོས་རྒྱལ་མེས་དབོན་རྣམ་གསུམ་བཙུན་མོ་སྲས་
བློན་དང་བཅས་པ་སོགས་སྐྱེ་བ་སྤྲུལ་པའི་སྐུ་རྣམས་དང༌། ཇོ་ཤཱཀ་ཡིད་བཞིན་
ནོར་བུ་གཙོ་བོར་གྱུར་པའི་བཟོ་གནས་སྤྲུལ་པའི་སྐུ་དང༌། གྲུབ་མཐའ་རིས་མེད་
པ་རྣམས་ལ་བྱོན་དང་འབྱོན་གྱུར་གྱི་མཁས་གྲུབ་དགེ་བའི་བཤེས་གཉེན་རྣམས་
ཀྱི་རྣམ་པར་ཐར་པ་མཐའ་གཅིག་ཏུ་མ་ངེས་པས་བསྟན་འགྲོའི་དོན་རླབས་པོ་ཆེ་
ཤ་སྟག་མཛད་པ་ཡིན་ཅིང༌།
༈དམིགས་བསལ་དབུ་ཞྭ་ལ་བརྟེན་ནས་འགྲོ་དོན་མཛད་པའི་ཁུངས་ཀྱང་སངས་
རྒྱས་གཉིས་པ་ཨོ་རྒྱན་གྱི་སློབ་དཔོན་ཆེན་པོའི་རྡོ་རྗེའི་གསུངས་ལས། པད་ཞྭ་
རིགས་གསུམ་དང་རིགས་ལྔ་ལ་སོགས་གྱོན་པ་པོ་དང༌། མཐོང་བ་པོ་གཉིས་
ཀར་ཕན་ཡོན་ཚད་མེད་པར་བསྔགས་པ་དང༌། རྒྱལ་བས་ལུང་བསྟན་མཉམ་མེད་
དྭགས་པོ་ལྷ་རྗེས་ཀྱང༌། བསྟན་པ་ལ་ཕན་པའི་ཞྭ་གསུམ་དང༌། ཁྱད་པར་སྒོམ་
ཞྭ་ལ་གོང་དང་རིགས་མཚུངས་པའི་ཡོན་ཏན་རྒྱ་ཆེར་གསུངས་པའི་དེ་དག་ཀར་
རྙིང་ཀུན་གྱིས་ཕྱག་ལེན་ཏུ་འདེབས་བཞིན་པ་དང༌། དེ་དག་ལས་ཀྱང་དགོངས་
གཞིན་དང་དགོས་པ་ཁྱད་པར་དུ་འཕགས་པ་འཇིག་རྟེན་དབང་ཕྱུག་དཔལ་ཀརྨ་
པ་ན་རིམ་གྱིས་སྲིད་པ་གསུམ་གྱི་སྐྱེ་རྒུ་མཐོང་ཐོས་དྲན་རེག་མཐའ་དག་ཕྱིར་མི་
ལྡོག་པའི་ས་ལ་བཀོད་པར་མཛད་པའི་ཕྲིན་ལས་ཀྱི་གཙོ་བོ་གཅིག་ནི་མཐོང་
གྲོལ་ཞྭ་ནག་རིན་པོ་ཆེ་ལ་བརྟེན་ནས་མཛད་པ་སྟེ། དེའང་སྤྱན་རས་གཟིགས་ཀྱི་
220

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
རྣམ་འཕྲུལ་དྲང་སྲོང་དཀོན་པ་སྐྱེས་ཀྱིས་རྡོ་རྗེ་ལྟ་བུའི་ཏིང་ངེ་འཛིན་བརྙེས་པའི་
ཚེ་རྒྱལ་བ་སྲས་དང་བཅས་པས་དབང་རྟགས་རྡོ་རྗེའི་ཅོད་པན་ཡེ་ཤེས་མཁའ་
འགྲོ་བྱེ་བའི་དབུ་སྐྲ་ལས་གྲུབ་པ་སྤྱི་བོར་བཅིངས་པ་དེ་ནས་བརྩམས། བྱང་
སེམས་བློ་གྲོས་རིན་ཆེན། གྲུབ་ཆེན་ས་ར་ཧ་པ། དཔལ་ལྡན་དུས་གསུམ་མཁྱེན་
པ་སོགས་སྐུའི་སྐྱེ་བ་རིམ་བྱོན་ཐམས་ཅད་ཀྱི་དབུ་ལ་འབྲལ་མེད་དུ་བཞུགས་ཀྱང༌།
ལས་དང་སྐལ་པར་ལྡན་པ་རེ་རེ་ཙམ་ལས་མཇལ་བར་དཀའ་བས།
འཇམ་
དབྱངས་སྤྲུལ་པ་ཏཱ་མིང་ཡུན་ལོ་རྒྱལ་པོས་རྒྱལ་དབང་ལྔ་པ་དེ་བཞིན་གཤེགས་
པ་ལ་གསོལ་བ་བཏབ་སྟེ་ཉིད་ཀྱིས་མཇལ་ཚུལ་དང་མཐུན་པ་མཐོང་གྲོལ་ཞྭ་
ནག་འཛམ་གླིང་གཡས་བཞག་ཏུ་གྲགས་པ་ཕུལ་བས་ཡེ་ཤེས་རང་སྣང་གི་ཅོད་
པན་དང་དབྱེར་མེད་དུ་བྱིན་གྱིས་བརླབས་ཤིང་མཆོག་དམན་ཀུན་གྱི་སྤྱོད་ཡུལ་
དུ་སྣང་བར་མཛད། དེའི་རྗེས་སུ་གར་དབང་ལྔ་པའི་ཞལ་ནས། དཔོན་སློབ་ཚད་
མའི་རྟེན་འབྲེལ་མཐར་ཕྱིན་པས། རྟོགས་པ་དོན་གྱི་ཐུགས་རྒྱུད་གཅིག་ཏུ་གྱུར།
དཔོན་སློབ་དབྱེར་བ་མེད་པའི་ཀརྨ་པ། ཞེས་སོགས་གསུངས་པ་ལྟར། དག་
པའི་ ཞིང་ཁམས་རྣམས་ སུ་ འོད་དཔག་མེད། སྤྱན་རས་གཟིགས། བྱམས་པ་
མགོན་པོ། གསང་བའི་བདག་པོ་སོགས་སྟོན་འཁོར་དགོངས་པ་དབྱེར་མེད་ཀྱི་
ཚུལ་དུ་སྣང༌ཞིང༌། འཕགས་བོད་གཉིས་སུའང་རྒྱལ་དབང་ཀརྨ་པ་ཆེན་པོའི་
སྐུའི་སྐྱེ་བ་གང་དུ་བཞེངས་པ་དེར་སྤྲུལ་པའི་སྐུ་མཉམ་དུ་སྟོན་ཅིང་མཉེས་པ་
གསུམ་མཐར་ཕྱིན་པས་ཐུགས་ཡིད་གཅིག་ཏུ་འདྲེས་པའི་ཚུལ་བསྟན་པ་རྒྱལ་བ་
གར་གྱི་དབང་པོ། བྱམས་མགོན་ཏཱ་ཡི་སི་ཏུ། གསང་བའི་བདག་པོ། རྒྱལ་ཚབ་
གོང་མ་རྣམས་ལ། རྒྱལ་དབང་ཐམས་ཅད་མཁྱེན་པ་ན་རིམ་གྱི་གསང་གསུམ་
22100

རྒྱ་ཆེན་བཀའ་མཛོད།
ཕྲིན་ལས་དང་བཅས་པ་རྗེ་ཉིད་དང་རྣམ་དབྱེར་མེད་པའི་བཀའི་དབང་རྟགས་སུ་
མཐོང་གྲོལ་ཞྭ་དམར་གསེར་གྱི་མདངས་ཅན་གཙུག་ཏུ་བཅིངས་ནས། རྒྱལ་བ་
ཉིད་ཀྱི་ཕྲིན་ལས་ཀྱི་འཁོར་ལོས་སྒྱུར་བ་ཆེན་པོར་འཛམ་གླིང་ན་ཡོངས་སུ་གྲགས་
པར་མངའ་གསོལ་བ་སྟེ། དེའང་ཞྭ་དམར་ནག་དབྱིབས་གཅིག་པ་ནི་ཡབ་སྲས་
དེ་དག་དགོངས་པ་དང་ཡོན་ཏན་ལ་ཁྱད་པར་མེད་པ་དང༌། ཁ་དོག་དང་བཀོད་
པའི་ཁྱད་པར་ཅུང་ཟད་མི་མཚུངས་པ་ནི་ཐབས་མཁས་ཀྱི་ཕྲིན་ལས་སོ་སོར་སྐྱོང་
བའི་དོན་ཡིན་པས་ཞྭ་དམར་ནག་གང་མཇལ་ཡང་གྲོལ་བ་བཞི་དང་ལྡན་པའི་
ཕན་ཡོན༌ལ༌ཁྱད༌པར་༌ཅིའང་མེད་ཅིང༌། ལྷག་པར་ཀུན་མཁྱེན་ཏཱའི་སི་ཏུ་འདི་
ཉིད་དགའ་ལྡན་གྱི་གནས་སུ་རྒྱལ་ཚབ་བྱམས་པ་མགོན་པོའི་སྐུར་བཞུགས་པའི་
ཚེ་དབུའི་ཐོར་ཚུགས་རིན་པོ་ཆེའི་མཆོད་སྡོང་གིས་བརྒྱན་པ་དེ་ཉིད་མཐོང་བ་
དང་ དྲན་ པ་ ཙམ་ གྱིས་ སྒྲིབ་ གཉིས་ སྦྱོང་ཞིང་ བྱམས་ ཆེན་ སྣང་ བྱེད་ ཀྱི་ཏིང་ངེ་
འཛིན་རྒྱུད་ལ་སྐྱེད་པར་མཛད་པ་དང༌། པདྨ་འོད་ཀྱི་གཞལ་ཡས་ཁང་ཆེན་པོར་
གུ་རུ་པདྨ་ཀ་རིའི་སྐུར་སྟོན་པའི་ཚེ། རིགས་བདག་འོད་དཔག་མེད་མཚོན་པའི་
པད་ཞུ་སྣང་སྲིད་ཟིལ་གནོན་ལ་སོགས་པ་རྟག་ཏུ་བཞེས་ནས་དབང་བཞིའི་ཡེ་
ཤེས་རྡོ་རྗེའི་ཡེ་ཤེས་བྱིན་རླབས་སྩོལ་མེད་དུ་འབེབས་པར་མཛད་པ་དང༌། གངས་
ཅན་གྱི་ལྗོངས་སུ་སྒྲུབ་བརྒྱུད་བསྟན་པ་རིན་པོ་ཆེའི་མངའ་བདག་མཛད་པའི་ཚེ་
གོང་སྨོས་ཅོད་པན་དེ་དག་ཞྭ་དམར་གསེར་གྱི་མདངས་ཅན་གྱི་རྣམ་པར་བསྒྱུར་
ནས་གྲོལ་བ་བཞི་ལྡན་གྱི་ཕྲིན་ལས་རྒྱ་ཆེན་པོ་མཛད་པ་སྟེ། དེའང་གསེར་གྱི་
འཁོར་ལོ་རྩིབས་སྟོང་པ་དེ་ཉིད་འཁོར་ལོས་སྒྱུར་བའི་རྒྱལ་པོ་དང་འབྲེལ་བའི་
ཚེ་གླིང་བཞི་ལ་དབང་སྒྱུར་བའི་ནུས་པ་འབྱུང་བ་བཞིན། མཐོང་གྲོལ་རིན་པོ་
222

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
།གང་
ཆེ་འདི་དག་ཀྱང་གོང